En nokså liten (hannene ca. 20 millimeter), slank, matt mørkbrun hjortebille. Hannens kjever er nokså korte og rette, med én tann i den indre delen og én nær spissen, området mellom dem ujevnt, men uten markerte tenner. Hodet er slett uten kjøler eller knøler. Antennene har en tre-leddet vifte. Pronotum er betydelig bredere enn langt, ikke innsnevret ved roten. Beina er mørkbrune.